Mast yo‘lovchi samolyotni olib qochishga urindi

Olib qochilgan Virgin Australia aviakompaniyasiga tegishli Boeing 737-800 yo‘lovchi samolyoti Indoneziyaning Bali orollaridagi Denpasar xalqaro aeroportiga kelib qo‘ndi. Bu haqda Reuters axborot agentligi ma’lumotiga asoslanib “ITAR-TASS” xabar berdi.

Samolyot bortida yuzaga kelgan favqulodda holat tufayli samolyot qo‘nishga majbur bo‘lgan. Yo‘lovchilardan biri uchuvchilar kabinasiga kirishga harakat qilganida samolyotdan uni olib qochish uchun urinilayotgani haqidagi signal berilgan. Taxminlarga ko‘ra, yo‘lovchi mast holatda bo‘lgan. U samolyot qo‘ngandan keyin qamoqqa olingan.
Yo‘lovchilardan hech kim jarohat olmagan. Samolyot qo‘nganidan keyin ular evakuatsiya qilingan.